2014 blogresultate | Toortsie, Kameel en Bokbaaivygie se blog
← Jan, my tuinman
‘n Vuil koevert en die boodskap →
2014 blogresultate	Posted on Januarie 6, 2015	by Toortsie Ietwat laat, maar ek wil tóg hieroor skryf.
Dankie, dankie, dankie vir ELKEEN wat hier kom lees. Dit is en bly vir my ‘n voorreg dat iemand die moeite doen om hier te kom lees. Party mense beland seker maar per ongeluk hier en kom nie weer nie, maar so baie dankie vir soveel mense wie wel keer op keer kom lees, aanhou lees, en die bladsy LIKE. ‘n Like is TOG TE LEKKER. Dit toppunt van lekkerte is natuurlik as jy kommentaar lewer. Asseblief, moenie dink jou kommentaar is nie iets werd nie. Skryf ietsie, ons hou daarvan! Dankie aan Scrapydo wat verreweg die meeste kommentaar lewer. Ons hou baie daarvan. 🙂 Seegogga, wie danksy blogland, ‘n dierbare vriendin geword het, het die tweede meeste kommentaar gelewer. Ook Rondomtaliedraai, in die derde plek.
Wat vir my verblydend is, is dat die lesersgetalle steeds groei. Vanjaar het die blog 55 000 klieke gekry, teenoor 44 000 verlede jaar, 22 000 in 2011 en 6700 in 2010. (Ek het verlede jaar ook hieroor geskryf.) Ek dink regtig “google” speel ‘n groot rol. Omdat ons al so lank skryf, is hier baie woorde wat google optel en verkeer hiernatoe stuur. Ek wil dit ook as aanmoediging gebruik vir nuwe bloggers. Hou net aan. Skryf net gereeld. Met tyd sál jou blog groei. Saam met gereelde skryf, leer by ander blogs, kyk wat die ander doen, is kommentaar lewer op ander blogs van kardinale belang, sodat ander van jou kennis neem. Kyk veral by What’s Hot in jou instrumentepaneel en lewer kommentaar by die top blogs en top posts.
Die pos, “Watter werk kan mens van die huis af doen“, geskryf in Februarie 2011, word steeds die meeste gelees. Ek besef net hoeveel mense werk soek, en ongelukkig is hierdie bloginskrywing nie ‘n werksoekblad nie, so ek dink die mense word dalk teleurgestel. Vir kreatiewe mense kan die bloginskrywing dalk iets beteken, dalk hulle wel ‘n idee van iets om te doen.
Interessant genoeg is “Verklaring oor my taal” die derde mees gelese bloginskrywing. Nadat ‘n trol, wie nie te goed gevoel het ná sy oujaarspartytjie nie, my lelik aangeval het oor ek “baas” wil wees op die blogs, almal wil “voorskryf”, en in die swakste Afrikaans my beledig het oor ek opgewonde is oor Afrikaanse blogs, het ek hierdie “verklaring” geskryf. Dís hoe ek oor Afrikaans voel, en as die trol anders voel, is dit heeltemal reg met my. 😉
Die heel meeste lesers word deur Faceboek na my blog gestuur. Dit het aanleiding gegee tot ons Faceboekblad, waar ons bloginskrywings geplak word, maar waar ons ook ander oulike bloginskrywings of ander items plak en saamgesels.
Dankie Kameel! Ons maak ‘n wonderlike span.
Mag ons nog baie jare blog!
A Toortsie is a small flashlight, like a torch.	View all posts by Toortsie →	This entry was posted in Blogging. Bookmark the permalink.	← Jan, my tuinman
26 Responses to 2014 blogresultate
annie260264 sê:	Januarie 6, 2015 om 6:35 vm	BAIE geluk met die puik resultate! En ek is eerlik as ek sê dat ek ongelooflik baie by die blog al geleer het! Doen so voort!
Antwoord	Toortsie sê:	Januarie 6, 2015 om 8:16 vm	Dankie, Annie
Antwoord	Kameel sê:	Januarie 6, 2015 om 8:14 vm	Geluk Toorts!!!
Antwoord	Toortsie sê:	Januarie 6, 2015 om 8:15 vm	Geluk, Kameel!
Antwoord	coetzee2014 sê:	Januarie 6, 2015 om 9:52 vm	Dankie vir hierdie blog van julle. Jammer ek het daardie aanval op die taal gemis, Bly vir my nog baie belangrik dat ons moet poog om die taal so korrek moontlik te besig, Sterkte,
Antwoord	Toortsie sê:	Januarie 6, 2015 om 10:15 vm	https://toortsie.wordpress.com/2011/01/01/pos-per-dag/
Antwoord	carolredelinghuys@Losbek sê:	Januarie 6, 2015 om 3:04 nm	DOE ZO VOORT! XXXXX
Antwoord	HesterLeyNel sê:	Januarie 6, 2015 om 7:08 nm	Ek spring elke keer van blydskap as ek op ‘n lekker Afrikaanse blog afkom. Ek het na soveel jare in die korporatiewe wêreld, waar Engels hoogty voer, weer LUS vir my eie taal. Dankie dat julle nuwe outjies soos ek ook verwelkom en ek gaan kuier sommer by julle vriende ook (tot hulle my uitgooi!) 😀
Antwoord	Kameel sê:	Januarie 6, 2015 om 7:43 nm	Jy is meer dan welkom, en so nimmer as de nooit sal jy uitgesmyt word. 🙂
Antwoord	Toortsie sê:	Januarie 6, 2015 om 8:32 nm	Welkom welkom welkom!!
Antwoord	Toortsie sê:	Januarie 6, 2015 om 9:49 nm	Het jy ‘n blog?
Kyk bietjie, ons het ‘n lang lys afrikaanse blogs op ons blogroll en daar is nog baie meer!
Antwoord	HesterLeyNel sê:	Januarie 7, 2015 om 6:03 vm	Jip, ek griffel deesdae ook in Afrikaans en vir die laaste twee maande bekyk ek almal se blogrolls en profiele sodat ek kan gaan volg as daar iets is waarvan ek hou. LikeLike
Antwoord	Toortsie sê:	Januarie 7, 2015 om 6:30 vm	Die maklikste plek om by die top 10 afrikaanse blogs uit te kom, is ombin jou instrumentepaneel te kyk. By what’s hot. Kyk by top blogs en top posts. Dis die top 10 van die oomblik. Dit verander gedurig.
Antwoord	HesterLeyNel sê:	Januarie 7, 2015 om 6:42 vm	O daar, ek het dit gekry. Ag dankie, ek leer nog om WordPress te verstaan. Dit help om die Ou Meesters te raadpleeg! LikeLiked by 1 person
Antwoord	Toortsie sê:	Januarie 7, 2015 om 7:22 vm	Ons het OOK maar gesukkel, en danksy oulike merries (herriemerrie) en ander, het ons ook reggekom.\
Ons help so mekaar.
Antwoord	Toortsie sê:	Januarie 7, 2015 om 8:58 vm	As jy op ons blog kyk by die kategorië, kliek op “blogging”. Daar is baie bloginskrywings wat jou raad sal gee. Of tik by ons blog by “soek” die woord “bloghulp” of “blograad”. Hopelik help dit jou.
Antwoord	HesterLeyNel sê:	Januarie 7, 2015 om 9:08 vm	Ek sal gaan kyk, baie dankie.
Antwoord	Toortsie sê:	Januarie 7, 2015 om 7:16 vm	Hello Hester. As ek mag, wil ek jou aanraai om jou blogadres by jou kommentare te sit. Dan kan ons jou in die hande kry!! 🙂 En ons wil graag!
Eerstens moet jy die adres copy (https:// en die res). Waar jy kommentaar lewer, vra hulle die webblad, of die URL of wat ook al. paste die adres daar. Die volle adres. Dan, as ons sien jy het kommentaar gelewer, gaan lees ons weer graag by jou ook.
Jy is welkom hier.
Antwoord	karinsegriffels sê:	Januarie 7, 2015 om 12:16 vm	Hallo daar van die nuutste een op die blok. Dankie vir jul liggie. PS ek gaan kyk toe na die blogroll regs en kliek op die top 10 Afrikaanse blogs – en kom op ‘n lys van net Engelse blogs. Nou’s ek effe verward. Waar is die sg top 10 of top 20 dan? O – ek het nog baie om te leer. Like this, rate this, share this … *vee sweetdruppel af*
Antwoord	Toortsie sê:	Januarie 7, 2015 om 6:27 vm	Oooooeee san sal ek weer moet kyk. Het jy op my blogroll op top afrikaanse bligs gekliek? LikeLike
Antwoord	Toortsie sê:	Januarie 7, 2015 om 7:21 vm	Kyk aan die regterkant van ons blog. Scroll so af tot jy by Blogroll kom.
Een van die items is Afrikaanse blogs volgens laaste publikasie. Dis die nuutste skrywes.
Laer af is Top Afrikaanse Blogs (WordPress) en Top Afrikaanse Posts (WordPress)
Jy kan op hulle kliek.
Anders kyk jy in jou eie Beheerpaneel, by What’s Hot. Die eerste kolommetjie is die top 10 blogs wêreldwyd, wat Engels is. Daar kan jy ook die Top Posts sien, wat Afrikaans is, en die Top Blogs, ook Afrikaans. Dis te sê as jy jou blog as Afrikaans gemerk het.
Antwoord	Toortsie sê:	Januarie 7, 2015 om 7:21 vm	Dankie, ek sien jy het ons faceboekblad gelike. Ek sal nog by jou ook kom inloer.
Antwoord	Spokie sny spoor sê:	Januarie 7, 2015 om 11:30 vm	Ek stem – ons moet Afrikaans so hoog as moontlik probeer hou. En trots bly op ons taal. Lekker skryf in Afrikaans almal!
Antwoord	Toortsie sê:	Januarie 7, 2015 om 3:10 nm	Ek loer en ek loer daar by Spokie…
Antwoord	Spokie sny spoor sê:	Januarie 12, 2015 om 10:26 vm	Ai, gaan maar rof om na al die vakansiedae die drade weer op te tel. Het darm een nuwe artikel ingestuur. Werk maar sulke rukkies daaraan, is nie so ‘n glade skrywer soos julle nie. Maar, baie dankie vir die loer en loer …waardeer.
Antwoord	Toortsie sê:	Januarie 12, 2015 om 11:29 vm	Ek sal gaan loer! So bly as daar weer ietsie is.